06/07/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Resolución de 23/06/2016 do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación e pago de depósitos previos polas obras da Autovía Carballo-Berdoias

O artigo 28 do vixente Estatuto de autonomía de Galicia establece no seu apartado 2º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 2 de outubro de 2008 a Xunta de Galicia procedeu á declaración de utilidade pública e urxente ocupación dos bens e dereitos necesarios a efectos de expropiación para o proxecto de trazado da obra de nova infraestrutura viaria Costa da Morte. Vía de alta capacidade Carballo- Berdoias (clave: AC/06/140.01.75) por Decreto 223/2008, publicado no Diario Oficial de Galicia de data de 9 de outubro de 2008. Con data de 16 de decembro de 2008, o director xeral de estradas, por delegación do Conselleiro de Política Territorial, Obras Públicas e Transportes, aprobou o Proxecto Constructivo: Vía de alta capacidade Carballo- Berdoias. Con data de 27 de outubro de 2009, a directora xeral de infraestruturas, por delegación do Conselleiro de Política Territorial, Obras Públicas e Transportes, aprobou o Proxecto Constructivo: Vía de alta capacidade Carballo- Berdoias, desdobramento do treito Baio- Berdoias. Mediante resolución de 10 de maio de 2011 a Consellería de Medio Ambiente, Territorio, e Infraestruturas, adxudicou o contrato de concesión de obra pública para a construcción da obra “Vía de alta capacidade Carballo- Berdoias” á sociedade Autoestrada Costa da Morte, sociedade concesionaria da Xunta de Galicia, Sociedade Anónima. Con data de 22 de xuño de 2016 o director da Axencia Galega de Infraestruturas aprobou o proxecto de Autovía Carballo – Baio Norte. Corredor Baio Norte – Santa Irene. Traballos Baio Norte – Berdoias, e que leva implícita a declaración de utilidade pública e a urxente ocupación, segundo o disposto no artigo 22.5 da Lei 8/2013, de 28 de xuño, de Estradas de Galicia. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios dos concellos de Coristanco, Cabana de Bergantiños, Carballo, Zas e Vimianzo, para que comparezan nos lugares, datas e horas que se detallan a continuación co fin de proceder ó levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Lugar: edificio de servizos múltiples de Coristanco. Data: 26 de xullo de 2016, das nove horas trinta minutos ás trece horas trinta minutos, dende o A até Erundina Franze De Aza, Piera Duverge Dufol. Data: 27 de xullo de 2016, das nove horas trinta minutos ás trece horas trinta minutos, dende García Varela, Carmen, até o Z. Lugar: casa consistorial do concello de Cabana de Bergantiños. Data: 28 de xullo de 2016, das nove horas trinta minutos ás trece horas trinta minutos. Lugar: casa consistorial do concello de Carballo. Data: 29 de xullo de 2016, das nove horas trinta minutos ás nove horas corenta e cinco minutos. Lugar: casa consistorial do concello de Zas. Data: 29 de xullo de 2016, das dez horas ás once horas trinta minutos. Lugar: casa da cultura de Vimianzo. Data: 29 de xullo de 2016, das doce horas trinta minutos ás trece horas trinta minutos. A relación de titulares cos bens e dereitos afectados, así como o plano parcelario correspondente estarán expostos nos concellos de Coristanco, Cabana de Bergantiños, Carballo, Zas e Vimianzo, e no Servizo de Provincial da Axencia Galega de Infraestruturas da Coruña (r/ Jose Angel Marot Aulina nº 2, 8º andar). A dito acto deberán acudi-los titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña, (r/ Jose Angel Marot Aulina nº 2, 8º andar), as alegacións que estimen pertinentes ós efectos previstos na regulación referida. En cumprimento do disposto no artigo 49 do Regulamento da Lei de expropiación forzosa de 26 de abril de 1957, este servizo resolveu tamén proceder a efectua-lo pagamento dos depósitos previos e indemnizacións por rápida ocupación correspondentes a expedientes de expropiación forzosa instruídos para os termos municipais de Coristanco, Cabana de Bergantiños, Carballo, Zas e Vimianzo, con motivo das obras de referencia, o cal terá lugar: Lugar: edificio de servizos múltiples de Coristanco. Data: 3 de agosto de 2016, das nove horas trinta minutos ás trece horas trinta minutos, dende o A até Erundina Franze De Aza, Piera Duverge Dufol. Data: 4 de agosto de 2016, das nove horas trinta minutos ás trece horas trinta minutos, dende Hassnae Timms Tantau, Carmen, até o Z. Lugar: casa consistorial do concello de Cabana de Bergantiños. Data: 5 de agosto de 2016, das nove horas trinta minutos ás trece horas trinta minutos. Lugar: casa consistorial do concello de Carballo. Data: 8 de agosto de 2016, das nove horas trinta minutos ás nove horas corenta e cinco minutos. Lugar: casa consistorial do concello de Zas. Data: 8 de agosto de 2016, das dez horas ás once horas. Lugar: casa da cultura de Vimianzo. Data: 8 de agosto de 2016, das doce horas trinta minutos ás trece horas. No mesmo acto ofertaranse ós propietarios as valoracións establecidas pola administración para cada unha das fincas en concepto de mutuo acordo. O que se fai público, para xeral coñecemento, advertindo ós interesados que o pagamento farase precisamente ós que figuren como donos da cousa ou titulares do dereito expropiado, non admitíndose representación senón por medio de poder debidamente autorizado (notarial ou do Consulado) xa sexa xeral ou particular para este caso; e que deberán identificarse co documento nacional de identidade. Así mesmo, comunícase que deberán comparece-lo acto xuntando as escrituras de propiedade das fincas e o documento nacional de identidade. A Coruña, 23 de xuño de 2016 O xefe do servizo Maria Vega Masoliver Godfrey.